АҞӘА, ԥхынгәы 10 – Spuntik. Гал араион аҿы арасашьаҭақәа авиациа ахархәарала ирхәышәтәуеит ҳәа радио Sputnik иазеиҭеиҳәеит араион ахада Ҭеимур Надараиа.
Ахәышәтәрақәа мҩаԥыргоит ԥшь-нызқь гектар иахьаҵанакуа Аԥсны ақыҭанхамҩа аминистрра ацхырааралеи Гал араион ақыҭанхамҩа аусбарҭа ацхырааралеи.
"Ауааԥсыра рзы араса ахәыәшәтра хәыда-ԥсадоуп. Ахарџьқәа зегьы аҳәынҭқарра ахахьы иагеит", - иҳәоит араион ахада.
Уаанӡатәи ашықәсқәа ирҿырԥшны амармалташь пты ахыԥхьаӡара еиҳа еиҵаны иҟоуп.
"60-70% аҽаҩра ҳацп ҳәа ҳаԥшуп. 2017 – 2018 шықәсқәа рзы акыр аԥхасҭа ҳауит. Араса, ари араион аҿы еиҳа ауаа зықәгәыӷуа культуроуп", - иҳәоит Надараиа.
Арасашьаҭа ахәышәтәразы ахархәара арҭоит аверталиот.
"Араса аиҳарак Гал араион аҵаҟатәи азона ҳәа изышьҭо аҭыԥқәа рҿоуп иахьырааӡо. Уа ашьхааӡара аӡәгьы инапалакым. Убри азы шәараҭара ҟамҵакәа авиациа ахарахәара ауеит", - иҳәоит иара.
Ҩымш раԥхьа излагаз ауснагӡатә иалыршаны 1500 гектар ахәыәшәтра иахрыжьхьеит.
"Ари амчыбжь иҭагӡаны ҳазҿу ҳалгоит. Аҵакы амоуп амш аҳауатә ҭагылазаашьа", - иҳәеит ахада.
Гал араион аҿы арасашьаҭақәа авиациа ахархәарала ирхәышәтәуеит, арасашьаҭақәа рыхәышәтәразы Гал араион 350 000 мааҭ азоунажьит, ареспубликатә биуџьет – ф-миллионк рҟынӡа.